《遥题车明经紫芝洞》
明代·释今岩

白鹤峰前居士奇，一经抛却学餐芝。焚香求道自朝夕，闭户著餐忘岁时。

竹密定抽冬日笋，松高应结万年枝。将期挂席论心事，先对西风寄所思。

作者简介：今岩，字山品。番禺人。俗姓李。明桂王永历元年（一六四七）从天然禅师脱白，居雷峰。十二年（一六五五）度岭，游天台，住灵隐，遍参诸方。礼继起禅师，嗣临济宗。事见《海云禅藻集》卷二。